KOMISIJOS REGLAMENTAS (EB) Nr. 750/2008
2008 m. liepos 30 d.
kuriuo iš dalies keičiamas Reglamentas (EB) Nr. 414/2008, kuriuo nustatomos išsamios Tarybos reglamento (EB) Nr. 1255/1999 dėl privataus sandėliavimo pagalbos skyrimo už tam tikrų tipų sūrius 2008-2009 m. sandėliavimo laikotarpiu taikymo taisyklės
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 43 straipsnio b punktą kartu su 4 straipsniu,
kadangi:
(1)
Komisijos reglamento (EB) Nr. 414/2008 (2) priede nurodyti sūriai, už kuriuos 2008-2009 m. sandėliavimo laikotarpiu gali būti skiriama sandėliavimo privačiuose sandėliuose pagalba.
(2)
Rumunijos valdžios institucijos paprašė leisti pasinaudoti pagalbos priemone tam tikriems sūriams sandėliuoti privačiuose sandėliuose 2008-2009 metų sandėliavimo laikotarpiu.
(3)
Remiantis Rumunijos prašymu ir atsižvelgiant į dabartinę ilgai negendančių sūrių rinkos padėtį, į Reglamento (EB) Nr. 414/2008 priedą reikėtų įtraukti kelių ilgai negendančių Rumunijos sūrių, kurių privatus sandėliavimas galėtų pagerinti jų padėtį rinkoje, kiekį, galintį stabilizuoti sūrių rinką.
(4)
Todėl reikėtų atitinkamai iš dalies pakeisti Reglamentą (EB) Nr. 414/2008.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 414/2008 priedas pakeičiamas šio reglamento priede pateikiamu tekstu.
2 straipsnis
Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. liepos 30 d.